

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA LEVANJSKA VAROŠ**

**P R I J E D L O G**

**Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj**

**na području Općine Levanjska Varoš**

**O b r a z l o ž e n j e**

Člankom 8. Zakona o izmjenama i dopunama Zakona o porezu na dohodak (Narodne novine, broj 152/24) dopunjen je članak 57. Zakona novim stavkom 4. koji propisuje da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj.

Odluku o visini iznosa paušalnog poreza predstavničko tijelo jedinice lokalne samouprave donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu, sukladno posebnom propisu, u granicama propisanim ovim Zakonom, i to:

|  |  |
| --- | --- |
| Kategorija jedinice lokalne samouprave prema indeksu turističke razvijenosti |  Iznos paušalnog poreza u eurima i centima |
| I | 100,00 − 300,00 |
| II | 70,00 − 200,00 |
| III | 30,00 − 150,00 |
| **IV** | **20,00 − 100,00** |

 Općina Levanjska Varoš spada u 4. kategoriju prema indeksu turističke razvijenosti, gdje je propisan raspon od 20-100 eura.

 Ako su važećim odlukama o visini paušalnog poreza po krevetu odnosno smještajnoj jedinici utvrđene visine paušalnog poreza izvan novo propisanih raspona, predstavničko tijelo dužno je najkasnije do 28. veljače 2025. godine donijeti novu ili izmijenjenu odluku o visini paušalnog poreza.

Sukladno važećoj Odluci o visini paušalnog poreza po krevetu odnosno po smještajnoj jedinici na području Općine Levanjska Varoš iznos poreza iznosi 19,91 euro (150,00 kuna).

U nastojanju da se održe postojeći resursi, smještajni objekti i dodatni sadržaji, ali i potaknu nova ulaganja u razvoj turizma na ovome području, a uvažavajući Zakonom propisani raspon za određivanje paušalnog poreza, predložen je minimalni iznos poreza od 20,00 eura.

U skladu s odredbama članka 11. Zakona o pravu na pristup informacijama (Narodne novine, br. 25/13, 85/15 i 69/22), prijedlog odluke stavlja se na javno savjetovanje sa zainteresiranom javnošću s ciljem upoznavanja javnosti i s pribavljanjem mišljenja, primjedbi i prijedloga, nakon čega će se utvrditi konačan prijedlog Odluke.

 **OPĆINSKI NAČELNIK**

Slavko Tidlačka

Na temelju članka 57. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23, 152/24) i članka 33. stavka 1. točke 20. Statuta Općine Levanjska Varoš (Službeni glasnik Općine Levanjska Varoš, broj 2/18, 2/20, 2/21), Općinsko vijeće Općine Levanjska Varoš, na svojoj sjednici održanoj \_\_\_\_\_\_\_\_\_\_ 2025. godine, donijelo je

**O D L U K U**

**o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj**

**na području Općine Levanjska Varoš**

**Članak 1.**

Ovom Odlukom određuje se visina paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj koje se nalaze na području Općine Levanjska Varoš za porezne obveznike koji ostvaruju dohodak od djelatnosti iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova.

**Članak 2.**

Visina iznosa paušalnog poreza iz članka I. ove Odluke određuje se u iznosu od 20,00 eura.

**Članak 3.**

Stupanjem na snagu ove Odluke, prestaje važiti Odluka o visini paušalnog poreza po krevetu i smještajnoj jedinici na području Općine Levanjska Varoš (Službeni glasnik Općine Levanjska Varoš, broj 2/19).

**Članak 4.**

Ova Odluka stupa na snagu osmog (8) dana od dana objave u Službenom glasniku Općine Levanjska Varoš.

**R E P U B L I K A H R V A T S K A**

**O S J E Č K O – B A R A N J S K A Ž U P A N I J A**

**O P Ć I N A L E V A N J S K A V A R O Š**

**O P Ć I N S K O V I J E Ć E**

KLASA: 024-02/25-01/\_\_

URBROJ: 2158-25-01-25-\_\_

Levanjska Varoš, \_\_\_\_\_\_\_\_\_\_\_\_\_\_ 2025. godine

 **PREDSJEDNIK OPĆINSKOG VIJEĆA**

 Siniša Zarić